Becali știe de ce FCSB a fost umilită de Rapid: "Au vină jucătorii?"
FCSB, liderul Superligii, a fost surclasată de Rapid, pe Arena Națională, 0-4 (0-1), în etapa a 30-a, ultima a sezonului regulat.
La câteva zile după meci, Becali a oferit din nou declarații.
El a încercat sa explice corecția pe care a primit-o echipa lui de la Rapid.
"Au vină jucătorii? Am stat și m-am gândit și mi-am adus aminte cu 4-0. Băi, exact 4 ne-au dat! Dacă e s-o iei așa… Prima repriză a fost a noastră.
Dau slavă Domnului și mulțumesc că m-a deșteptat să nu dau în trufie și nebunie. Și venea și postul, mă apucam de declarații în post cu voi. Așa, n-am nevoie.
Dumnezeu tot ce face, face minunat. Cum să faci tu? Toate le am de la Dumnezeu. Dacă toate le ai de la Dumnezeu, de ce te lauzi pentru ce n-ai luat? De ce mă laud eu, dacă pe toate Domnul le-a făcut?
M-a ținut în fotbal de 25 de ani. Toți au căzut și eu am rămas. Înseamnă că m-a iubit. Dacă n-ai intrat în faliment, pentru ce te mândrești? Smerenia, smerenia, smerenia. S-a întâmplat mândria și trufia mea" a declarat patronul lui FCSB la conferința de presă de luni..